নীতীশের হিজাব কাণ্ড! চাকরিতে যোগই দিলেন না ওই তরুণী চিকিৎসক

ওয়েবডেস্ক- ভরা মঞ্চে তরুণী চিকিৎসকের হিজাব টেনে নামিয়েছিলেন বিহারের মুখ্যমন্ত্রী নীতীশ কুমার (Bihar Chief Minister Nitish Kumar) । তাঁর এই আচরণ ঘিরে তীব্র বিতর্ক দানা বাঁধে রাজনৈতিক মহলে। অনেকে তাঁর মস্তিষ্কবিকৃতি ঘটেছে বলে কটাক্ষ করেন। এবার সেই তরুণী চিকিৎসক (Doctor)  যোগ দিলেন না চাকরিতে। কেন কী কারণে এমনটা করলেন ওই চিকিৎসক সেই বিষয়ে এখনও কিছু স্পষ্ট নয়। তবে একাংশ এই ঘটনার পিছনে বিহারে মুখ্যমন্ত্রীর আচরণকেই দায়ী করছেন। জানা গেছে, শনিবার ওই চিকিৎসকের চাকরিতে যোগ দেওয়ার কথা ছিল, কিন্তু তিনি যোগ দেননি। ওই চিকিৎসক বা তার পরিবারও এই বিষয়ে কিছু জানাননি। সেখানকার অপর এক চিকিৎসক জানিয়েছেন, শনিবার কাজে যোগ দানের শেষ দিন ছিল, পাঁচ থেকে ছয়জন যোগও দিয়েছেন। কিন্তু ওই তরুণী চিকিৎসক নুসরাত পারভিন (Young doctor Nusrat Parveen) আসেননি। কী কারণে তিনি এলেন না, তা জানা যায়নি।

” গত সোমবারের ঘটনা। পাটনায় (Patna) একটি সরকারি অনুষ্ঠান ছিল। সেখানে ছিলেন মুখ্যমন্ত্রী নীতীশ কুমার। সেখানে আয়ুষ চিকিৎসকদের নিয়োগপত্র দেওয়া হচ্ছিল। ওই মঞ্চেই ওঠেন চিকিৎসক তরুণী। সেই ভাইরাল হওয়া ভিডিওতে (এই ভিডিওর সত্যতা যাচাই করেনি কলকাতা টিভি) দেখা গেছে নীতীশ কুমার বেশ হাসি হাসি মুখে তাঁর হাতে নিয়োগ পত্র তুলে দিচ্ছেন। কিন্তু এর পরেই তিনি যা করলেন তার জন্য কেউ প্রস্তুত ছিল না। দেখা যায় তরুণী হিজাব (Hijab)  এক হ্যাঁচকা টান মেরে মুখ থেকে নামিয়ে দেন। ওই চিকিৎসক তরুণীও অপ্রস্তুত হয়ে পড়েন। গোটা ঘটনায় নীতীশ কুমারের বিরুদ্ধে সমালোচনার ঝড় ওঠে। নিন্দায় সরব হয় কংগ্রেস এবং আরজেডি।

The post নীতীশের হিজাব কাণ্ড! চাকরিতে যোগই দিলেন না ওই তরুণী চিকিৎসক first appeared on KolkataTV.